ബിജെപി കുഴല്പ്പണം : കണ്ണൂരില് ആദ്യഗഡു എത്തിച്ചത് പത്രിക തള്ളിതിനുപിന്നാലെ തലശേരി നിയമസഭാ തെരഞ്ഞെടുപ്പിനായി ബിജെപി നേതൃത്വം കണ്ണൂരില് കുഴല്പ്പണമിറക്കിയത് ജില്ലാ പ്രസിഡന്റിന്റെ നാമനിര്ദേശ പത്രിക തള്ളിയതിനുപിന്നാലെ. തലശേരി മണ്ഡലത്തില് നിശ്ചയിച്ച സ്ഥാനാര്ഥി എന് ഹരിദാസിന്റെ പത്രിക തള്ളിയതിന്റെ പിറ്റേന്നാണ് മാര്ച്ച് 21 പണമെത്തിച്ചത്. കണ്ണൂരിലെ ബിജെപി ഓഫീസ് സ്റ്റാഫ് ശരത്തിന് 1.4 കോടി രൂപ നല്കിയെന്നാണ് കൊടകര കുഴല്പ്പണക്കേസില് കോടതിയില് അന്വേഷകസംഘം നല്കിയ റിപ്പോര്ട്ടിലുള്ളത്. ആദ്യ ഗഡുവായിരുന്നു ഇത്. പണം നല്കിയവരുടെയും വാങ്ങിയവരുടെയും ഫോണ്വിളി രേഖകളും സ്ഥലത്തെത്തിയതിന്റെ തെളിവും റിപ്പോര്ട്ടിലുണ്ട്. തലശേരിയിലെയും ഗുരുവായൂരിലെയും ബിജെപി സ്ഥാനാര്ഥികളുടെ പത്രിക സൂക്ഷ്മ പരിശോധനയില് മാര്ച്ച് 20നാണ് തള്ളിയത്. പത്രിക തള്ളിയതിന്റെ ചര്ച്ച സംസ്ഥാനത്താകെ നടക്കുന്നതിനിടയിലും കുഴല്പ്പണമിറക്കുന്ന തിരക്കിലായിരുന്നു ബിജെപി നേതൃത്വം. മാര്ച്ച് 21നുശേഷവും കോടികള് കണ്ണൂരില് എത്തിച്ചിരുന്നു. ഫണ്ട് വിനിയോഗത്തെച്ചൊല്ലി ബിജെപി കണ്ണൂര് ജില്ലാ നേതൃത്വത്തിലുണ്ടായ ഭിന്നത ആര്എസ്എസ് നേതൃത്വം ഒതുക്കുകയായിരുന്നു. എത്ര പണം വന്നു, ഏതൊക്കെ മണ്ഡലത്തില് വിതരണംചെയ്തു എന്നതിനെച്ചൊല്ലിയായിരുന്നു തെരഞ്ഞെടുപ്പ് കഴിഞ്ഞുള്ള അടിപിടി. ഫണ്ട് വിവാദം ഇപ്പോഴും ബിജെപിയില് പുകയുകയാണ്. അഴീക്കോട് മണ്ഡലത്തിലെത്തിയ പണം കാണാതായതും വിവാദമായിരുന്നു.